Մտադիր եմ հրավիրել ոլորտին լավատեղյակ որևէ արվեստագետի և տնօրեն-գեղարվեստական ղեկավար դաշինք կռելով` նպաստել թատրոնի ստեղծագործական վերընթացին: Համաձայնեք, որ մեկ տարին բավական չէ այսպիսի խոշոր կառույցում ամեն ինչ շտկելու, կարգավորելու համար: Իրավիճակն, իհարկե, անհարկի բարդացված էր մամուլում: Թատրոնն աշխատում էր, նոր ներկայացումներ էին բեմ հանվում: Փորձեցինք շտկել ընթացիկ կյանքը: Նախ, տնօրինության և ՀՀ մշակույթի նախարարության ջանքերով բարելավվեց ֆինանսական պլատֆորմը, միջին աշխատավարձը 80-90 հազար ՀՀ դրամից հասցվեց 250-300 հազարի: